CELEX: 32019D2113
Language: et
Date: 2019-12-09 00:00:00
Title: Nõukogu otsus (ÜVJP) 2019/2113, 9. detsember 2019, millega muudetakse otsust (ÜVJP) 2016/2356 SEESACi poolt Kagu-Euroopa riikides läbiviidavate desarmeerimise ja relvastuskontrolli alaste tegevuste toetamise kohta ELi strateegia (väike- ja kergrelvade ning nende laskemoona ebaseadusliku hankimise ja salakaubaveo vastaseks võitluseks) raames

10.12.2019   
               
               
                  ET
               
               
                  Euroopa Liidu Teataja
               
               
                  L 318/161
               
            
         NÕUKOGU OTSUS (ÜVJP) 2019/2113,
         9. detsember 2019,
         millega muudetakse otsust (ÜVJP) 2016/2356 SEESACi poolt Kagu-Euroopa riikides läbiviidavate desarmeerimise ja relvastuskontrolli alaste tegevuste toetamise kohta ELi strateegia (väike- ja kergrelvade ning nende laskemoona ebaseadusliku hankimise ja salakaubaveo vastaseks võitluseks) raames
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 31 lõiget 1,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 19. detsembril 2016 vastu otsuse (ÜVJP) 2016/2356 (1).
                  
               
                     (2)
                  
                  
                     Otsuses (ÜVJP) 2016/2356 on selle artiklis 1 osutatud tegevuste rakendamise perioodiks kehtestatud 36 kuud alates selle artikli 3 lõikes 3 osutatud rahastamislepingu sõlmimise kuupäevast.
                  
               
                     (3)
                  
                  
                     13. novembril 2019 taotles Kagu- ja Ida-Euroopa väike- ja kergrelvade kontrolli keskuse (SEESAC) nimel tegutsev ÜRO Arenguprogramm liidult luba pikendada otsuse (ÜVJP) 2016/2356 rakendamisperioodi viie kuu võrra.
                  
               
                     (4)
                  
                  
                     Otsuse (ÜVJP) 2016/2356 taotletud muudatus puudutab selle artikli 5 lõiget 2 ja otsuse lisa punkti 6, kus tuleb muuta viidet projekti kestusele.
                  
               
                     (5)
                  
                  
                     Otsuse (ÜVJP) 2016/2356 artiklis 1 osutatud tegevusi, mida on konkreetselt nimetatud ÜRO Arenguprogrammi poolt SEESACi nimel 13. novembril 2019 esitatud taotluses, saaks jätkata ressursse mõjutamata,
                  
               
                     (6)
                  
                  
                     Otsust (ÜVJP) 2016/2356 tuleks seetõttu muuta, et võimaldada selle artiklis 1 osutatud tegevuste rakendamise jätkamist, pikendades vastavalt nimetatud otsuse kehtivust,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2016/2356 muudetakse järgmiselt.
            
                        1)
                     
                     
                        Artikli 5 lõige 2 asendatakse järgmisega:
                        
                           „2.   Käesolev otsus kaotab kehtivuse 41 kuu möödumisel artikli 3 lõikes 3 osutatud lepingu sõlmimise kuupäevast või, kui selleks ajaks ei ole nimetatud lepingut sõlmitud, siis kuue kuu jooksul alates selle jõustumise kuupäevast.“
                        
                     
                  
                        2)
                     
                     
                        Otsuse lisa punkt 6 asendatakse järgmisega:
                        
                                    „6.
                                 
                                 
                                    Kestus
                                    Tuginedes nõukogu otsuse 2010/179/ÜVJP rakendamisel saadud kogemustele ning võttes arvesse projekti piirkondlikku ulatust, kasusaajate arvu ning kavandatud tegevuste arvu ja keerukust, on projekti rakendamise kestuseks 41 kuud.“
                                 
                              
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 9. detsember 2019
            
               
                  Nõukogu nimel
               
               
                  Eesistuja
               
               J. BORRELL FONTELLES
            
         
         
            (1)  Nõukogu 19. detsembri 2016. aasta otsus (ÜVJP) 2016/2356 SEESACi poolt Kagu-Euroopa riikides läbiviidavate desarmeerimise ja relvastuskontrolli alaste tegevuste toetamise kohta ELi strateegia (väike- ja kergrelvade ning nende laskemoona ebaseadusliku hankimise ja salakaubaveo vastaseks võitluseks) raames (ELT L 348, 21.12.2016, lk 60).